AAAGH ! . . . . . . . . diwja tal- istrixxikli taċ- ĊBF L- ewwel ħarġa 1998 Gadajx : il- maskot tal- AAAGH ! karattru li kien jintuża fir- roklejlaż talYMCA fit- 80 ijiet AAAGH ! nru 1 p 8 Mill- kexxun ta' artist bravissimu li ried jibqa' anonimu . Iċ- Ċirku Bertu Funtana 12 It- toroq li l- ħajja għandha ħabta tgħaddina minnhom huma mħalltin b' elf tifkira . L- avventuri li nidħlu għalihom jgħallmuna u xi minn daqqiet isabbtuna waħda tajba ma' art . Kienet wara waħda minn dawn it- tipi ta' tisbitiet li kelli f' ħajti meta erġajt iltqajt mal- Mangi . Il- ħbiberija ġentili tiegħu u l- proġett żgħir illi fassalna flimkien kienu strumentali biex nissokta nqum fuq saqajja mill- ġdid . Iltqajna propju fil- YMCA fil- lok il- ġdid tagħha li kien faċċata tal- l- Imperial Caffè imma tinżel xi ftit bibien aktar ' l isfel . L- imperial kien prattikament magħluq fl- 1998 meta ltqajna . Anki Bertu kien sab impjieg ieħor u l- ħanut ( li iktar sar jixbah xi maħżen ) kien qed jiftħu għal erba' parruċċani li donnhom saru parti mill- għamara u mill- imbarazz illi Bertu kien akkumola fih . Il- YMCA issa kienet fdatha f' idejh Jean Paul , neputih , li ittrasformaha f' internet kafè u organizzazzjoni ħawtiela fil- qasam tal- ħidma soċjali , drama , korsijiet u festivalijiet fost oħrajn . Ir- rok kien preżenti imma mhux dominanti . Minflok rockers kont iktar tara żgħażagħ deħlin għall- provi tal- kor TenSing jew biex jiċchatjaw fuq l- internet . Fl- 1998 meta wiċċ Malta kien mibdul f' ġirja waħda għall- karrieri u għal konsumiżu , fil- YMCA kont għadek tilmaħ traċċi ta' nies li ma nħakmux mill- mewġa tan- nike jew ir- reebok u l- bqija . Ħdejn il- postijiet ta' tlaqqigħ popolari maż- żagħżagħ f' dawn iż- żminijiet ( bħal MacDonalds u Burgerking ) , il- YMCA żammet l- atmosfera vibranti b' nies żelużi għall- ħajja . In- nies li kienu jidħlu mill- MITP u l- iskola tal- arti u d- disinn għal xi drink , kienu jżidu speċi ta' l- awra ' ikkultivata' li f' imkejjen bħal Macdonalds lanqas biss ixxommha f' dik ir- riħa kkoktejljata ta' burgers u disinfettant . Qalb din l- atmosfera ħajjarija fil- YMCA , għaxar snin wara l- aħħar strixxiklu li tpenġa għand Bertu , jien u l- Mangi twebbilna nagħmlu ritorn . Din id- darba però kellu jkun strixxiku li stajna inbigħu . Fassalna kif konna se naħdmuh u sibnilu isem ġdid , AAAGH ! Kien proġett eċitanti li kellu jħajjar bosti kontributuri li jħobbu l- kartuni u l- comics . L- AAAGH ! kien strixxiklu mingħajr editura u mingħajr ċensura . Kien vetrina għal kull minn ried jgħid xi ħaġa bit- tpenġija u bin- narrazzjoni strixxika . Konna ħerqana għal dan il- proġett u konna qed nisperaw li minn strixxiklu fotokopjat jgħaddi għal wieħed stampat . Ħajjarna xi żewġ kontributuri oħra u bdejn inpinġu . L- ewwel ħarġa ntlaqgħet tajjeb minn bosta li ltqajna magħhom fil- YMCA u barra , imma l- ispiża tal- fotokopjar ma nfditx mill- bejgħ tiegħu għaliex kull kopja swietna 90 ċ filwaqt li begħnih bis- 60 ċ jew insomma xi ħaġa f' dak ilma . Il- Mangi daħal għat- tpenġija b' ruħu u ġismu u l- kontribuzzjonijiet tiegħu kienu fost l- aqwa xogħlijiet bil- pinna li qatt ipproduċa u dan għaliex ma setax ikompli jaħdem bil- kuluri peress il- fotokopjar tal- kulur żidilna l- prezz tal- AAAGH ! u kien impossibbli li inbigħuh xi lira l- kopja . Jekk il- Mangi kien qed jiviluppa t- tpenġija tiegħu , għal kuntrarju jien kont qed immajna bl- ikrah għaliex erġajt dħalt lura x- xogħol u wara ftit xhur iżżewwiġt u bdejt inrabbi . Sar- raba' ħarġa tal- AAAGH ! jien kont kważi assenti u minkejja li kien hemm kontributuri ġodda bħal MANO , ix- xogħol kollu li kien jirrikjedi l- istrixxiklu ma kienx vijabbli u għalhekk l- AAAGH ! kellu jieqaf bħal ma tieqaf għajta tidwi , li mqanqla mill- passat , awdibbli fil- preżent u mitlufa fil- futur .